Diari Oficial de la Generalitat Valenciana


Sumari del DOGV 3563, del 18-08-1999 (1999/7394)

Informació pública de subhasta notarial.
----------------------------------------

### Dades del document

Número de DOGV
:   3563

Data del DOGV
:   18-08-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/7394


Organisme emissor
:   Notaria del Senyor Alberto Domingo Puchol

Tipus de document
:   Anunci

Informació pública de subhasta notarial. [1999/F7394]
  
Per part de l'entitat mercantil Inmobiliaria Electra, SA, s'insta la venda en pública subhasta notarial de 59.000 participacions socials, números 286.251 al 345.250, de l'entitat mercantil Bancolor, SL, pignorades per l'entitat mercantil Itro, SA, a favor d'Orlov, SL, per mitjà d'escriptura pública de data 20 de setembre de 1993, autoritzada pel notari de València José Antonio Leonarte Berga amb el número 1.944 de protocol, les quals participacions es va adjudicar la mercantil Inmobiliaria Electra, SL, en pública subhasta que tingué lloc el dia 22 de juliol de 1999 al Jutjat de Primera Instància número 2 de València, en el judici de menor quantia 466/1995, seguit per Inmobiliaria Electra, SA, contra Orlov, SL.
  
Aquesta subhasta s'ajustarà a les següents condicions:
  
1. L'alienació de les participacions pignorades s'efectuarà a la notaria del senyor Alberto Domingo Puchol, situada al carrer d'Isabel la Catòlica, 8, de València, mitjançant subhasta pública. Aquesta primera subhasta serà el dia 13 de setembre de 1999, a les 13.00 hores, havent-se formulat davant aquest notari el pertinent requeriment mitjançant acta de data 30 de juliol de 1999, número 3.633 de protocol.
  
2. Es convocaran tres subhastes. El tipus de la primera subhasta serà l'import del valor nominal de les participacions pignorades, que puja a un total de 19.892.400 pessetes (420 pessetes cada participació). En la segona subhasta, el tipus serà el mateix, però amb una rebaixa del 25%. La tercera subhasta es realitzarà sense subjecció a tipus.
  
3. Per a acudir a les subhastes serà necessari depositar en un banc de València els diners equivalents al 10% del tipus de la primera subhasta, depòsit que haurà d'efectuar-se com a mínim 24 hores abans de la realització de la subhasta. El depòsit quedarà de lliure disposició del depositant que no resulte adjudicatari, i es podrà efectuar la rematada de la subhasta a condició de cedir a un tercer. L'entitat creditora Inmobiliaria Electra, SA, podrà concórrer a la subhasta sense necessitat d'efectuar cap depòsit previ.
  
4. Si en la primera subhasta no foren alienades les participacions socials pignorades, es realitzara una segona subhasta dins de les 24 hores següents a la data de la primera, i si tampoc s'alienara la penyora en aquesta segona subhasta, n'hi haurà una tercera sense subjecció a tipus dins de les 48 hores següents a la data de la primera. Si la penyora no s'aliena en la tercera subhasta la societat creditora podrà optar per fer-se ama de la penyora al preu de la segona subhasta o bé per reiterar totes les vegades que estime necessari la tercera subhasta.
  
5. En la primera i segona subhastes no s'admetran postures que no cobrisquen el tipus respectivament assenyalat per a aquestes, i en qualsevol cas les licitacions no podran ser inferiors a 1.000 pessetes.
  
6. El més-dient haurà de consignar al Banc de Comerç, oficina del carrer de Sorní, números 8 i 10, de València, a la disposició de la creditora Inmobiliaria Electra, SA, l'import de la diferència entre el depòsit previ, que es lliurarà a la creditora, i el preu de la rematada, dins dels tres dies hàbils següents al de l'adjudicació. Si no ho fa així, perdrà el depòsit, que s'aplicarà en primer lloc a pagar les despeses de la subhasta; la resta, si n'hi ha, es destinarà al pagament del crèdit de l'entitat creditora. Si es declara en fallida alguna subhasta, els títols s'adjudicaran al segon millor postor.
  
7. Incorporada a l'acta notarial esmentada, hi consta una certificació lliurada pel secretari del Consell d'Administració de l'entitat mercantil Bancolor, SL, el senyor Federico Serratosa Caturla, en la qual s'acredita la titularitat, la constitució del dret real de penyora i el valor de les participacions que han de ser objecte de la subhasta, segons les dades que figuren en aquesta societat.
  
8. Pel mer fet de participar en la subhasta, s'entén que qui ho faça està conforme amb les presents condicions.
  
9. L'aprovació de la rematada, d'acord amb el que estableix l'article 31 de la Llei de Societats de Responsabilitat Limitada, quedarà en suspens, i haurà de remetre el notari autoritzador de l'acta còpia literal de les actuacions realitzades fins llavors a la mercantil Bancolor, SL, al seu domicili social que s'indicarà, per correu certificat amb avís de recepció, a l'efecte del dret de preferent adquisició reconegut en la referida llei. Si transcorre un mes des de la recepció per la societat de la còpia referida sense que s'exercisca aquest dret de preferent adquisició, l'adjudicació serà definitiva.
  
València, 30 de juliol de 1999.- El notari: Alberto Domingo Puchol.